als_Latn dik_Latn sag_Latn
Mos e humbni shpresën
Ian Cliff: Ende jeni vend i ri, me vetëm shtatë vjet jetë. Kosovën po e pret një e ardhme e ndritur.
Politiko
E Enjte, 19 Mars 2015 | 18:09
0 Komente.
Në fund të mandatit të tij si Ambasador i Britanisë së Madhe në Kosovë, Ian Cliff, lë porosi për të rinjtë e Kosovës: të mos humbin shpresën për një të ardhme më të mirë të vendit të tyre.
Kështu ka thënë ai në një intervistë për TV Dukagjini në Pejë, ku ka çmuar lart respektin që ai ka për popullin e Kosovës.
“Në Kosovë kemi popullatën më të re në Evropë. Çdo vit tregu i numrit të punëkërkuesve rritet një 25 mijë të rinjtë dhe kjo nuk është një problematikë e lehtë për t’u menaxhuar. Mirëpo, dua të inkurajoj lidershipin e rinj që të vazhdojnë me edukimin kualitativ. Ata (lidershipi i të rinjve) mund t’i ndryshojnë gjërat”, ka thënë ai.
Ambasadori Cliff më tej ka shtuar se popullata nuk duhet të humbas shpresat për një të ardhme më të mirë të shtetit, meqë Kosova ka disa arritje për këto shtatë vjet të saj si shtet.
“Ende jeni vend i ri me vetëm shtatë vjet jetë. Është kontrast i madh ky me vendin tim ku tashmë atje shënohet 800 vjetori i krijimit të shtetit. Kosovën po e pret një e ardhme e ndritur”, ka thënë Cliff.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn